ప్రదాన్ బారుహ్

ప్రదాన్ బారుహ్ (జననం 1965 ఏప్రిల్ 30) భారతదేశానికి చెందిన రాజకీయ నాయకుడు. ఆయన 2016లో ధేమాజీ శాసనసభ నియోజకవర్గం నుండి అస్సాం శాసనసభ్యుడిగా ఎన్నికై, ఆ తరువాత 2016లో లఖింపూర్ లోక్‌సభ నియోజకవర్గానికి జరిగిన ఉప ఎన్నికలలో పోటీ చేసి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
ప్రదాన్ బారుహ్ భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పనిచేసి 1996లో జోనై శాసనసభ నియోజకవర్గం నుండి తొలిసారి 2001, 2011లో ఎమ్మెల్యేగా ఎన్నికై ఆ తరువాత 2015లో హిమంత బిస్వా శర్మతో కలిసి కాంగ్రెస్ నుండి భారతీయ జనతా పార్టీలో చేరాడు. ఆయన 2016లో జరిగిన శాసనసభ ఎన్నికలలో ధేమాజీ శాసనసభ నియోజకవర్గం నుండి అస్సాం శాసనసభ్యుడిగా ఎన్నికై, 2014లో లఖింపూర్ లోక్‌సభ ఎంపీగా ఎన్నికైన సర్బానంద సోనోవాల్ అస్సాం ముఖ్యమంత్రిగా ప్రమాణస్వీకారం చేసి లోక్‌సభ సభ్యత్వానికి రాజీనామా చేయడంతో 2016లో లఖింపూర్ లోక్‌సభ నియోజకవర్గానికి జరిగిన ఉప ఎన్నికలలో పోటీ చేసి 1,90,219 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

ప్రదాన్ బారుహ్ 2019లో లఖింపూర్ లోక్‌సభ బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అనిల్ బోర్గోహైన్ పై 3,50,551 ఓట్ల మెజారిటీతో గెలిచి రెండోసారి, ఆ తరువాత 2024లో లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ శంకర్ హజారికాపై 2,01,257 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.  
మూలాలు

వర్గం:అసోం వ్యక్తులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు